Hitaande 2010 ndee ko tombanoonde gila gila, sabu dalillaaji ɗiɗi. Senegaal ena mawnina duuɓi 50 caggal nde ɓoggi kalfaande Farayse codaa e hitaande 1960. Kadi, ɗiin duuɓi 50 kawrata ko sappannde adannde Ablaay Wadd e lannda mum e hoore dowla Senegaal. Wonaa ko ɗee maanditaaje duƴƴondiri koo waɗi hikka wonde hitaande maantinnde, kono ko pasgol nguurndam dawrugol leydi ndii e kitaale ɓennuɗe ɗee fayde hannde. Senegaal meeɗaa ɓadoraade nih fitina gila sosaa Alla e jiyanɗe e paydaale hohooɓe leydi ndii luurdude foti ko e lannda gooto walla hakkunde lanndaaji luutbndiiɗi e laamu nguu. Mawningol ñalngu jeytaare ena hawra kadi hikka e uddital sanam walla hormorde inniraande "Monument de la Renaissance Africaine" ñalnde 3 Seeɗto, jaŋngo mum wona ñalngu jeytaare Senegaal.